SET ปิดเช้าลบ 7 จุด แรงขายกลุ่ม “น้ำมัน-โรงกลั่น” กดดัน
SET ปิดเช้าลบ 7 จุด เซ่นแรงขายกลุ่มน้ำมัน โรงกลั่น และนักลงทุนรอผลเลือกตั้งกลางเทอมสหรัฐ ช่วงบ่ายให้แนวรับที่ 1,625-1,620 จุด และแนวต้าน 1,630-1,635 จุด
SET ปิดเช้าลบ 7 จุด เซ่นแรงขายกลุ่มน้ำมัน โรงกลั่น และนักลงทุนรอผลเลือกตั้งกลางเทอมสหรัฐ ช่วงบ่ายให้แนวรับที่ 1,625-1,620 จุด และแนวต้าน 1,630-1,635 จุด
9 พ.ย. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้แกว่งตัวผันผวน โดนเปิดตลาดปรับตัวขึ้นไปได้เล็กน้อยก่อนจะย่อตัวลงมา โดยนักลงทุนยังคงรอดูผลการเลือกตั้งกลางเทอมของสหรัฐ ขณะที่ตลาดหุ้นบ้านเราก็ปรับตัวขึ้นไปในระดับหนึ่งแล้วในช่วงที่ผ่านมา ทำให้มีอัพไซด์จำกัด รวมถึงยังมีแรงกดดันจาก บริษัท เมืองไทย แคปปิตอล จำกัด (มหาชน) หรือ MTC ที่ปรับตัวลงแรง จากผลประกอบการไตรมาส 3/65 ออกมาต่ำกว่าที่ตลาดคาด และหุ้นกลุ่มน้ำมัน โรงกลั่น ที่ได้รับผลกระทบจากราคาน้ำมันปรับตัวลง อย่างไรก็ตามยังได้แรงหนุนจากหุ้นกลุ่มโรงไฟฟ้า ทำให้ยังสามารถประคองตลาดเอาไว้ได้
สำหรับแนวโน้มช่วงบ่ายคาดว่าดัชนีฯ น่าจะแกว่งไซด์เวย์ในกรอบ โดยมีแนวรับที่ 1,625-1,620 จุด และแนวต้าน 1,630-1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
OR มูลค่าการซื้อขาย 1,259.81 ล้านบาท ปิดที่ 24.40 บาท ลดลง 0.50 บาท
PTT มูลค่าการซื้อขาย 1,174.05 ล้านบาท ปิดที่ 35.25 บาท ลดลง 0.25 บาท
KBANK มูลค่าการซื้อขาย 958.17 ล้านบาท ปิดที่ 149.00 บาท เพิ่มขึ้น 0.50 บาท
MTC มูลค่าการซื้อขาย 938.14 ล้านบาท ปิดที่ 35.50 บาท ลดลง 2.25 บาท
GULF มูลค่าการซื้อขาย 871.64 ล้านบาท ปิดที่ 51.75 บาท ลดลง 0.25 บาท